b"\n_START_ARTICLE_\nParmenio Bettoli\n_START_PARAGRAPH_\nParmenio Bettoli (f\xc3\xb8dt 13. januar 1835 i Parma, d\xc3\xb8d 16. marts 1907 i Bergamo) var en italiensk digter._NEWLINE_Bettoli har skrevet en del romaner, men is\xc3\xa6r er han bekendt som forfatter til talrige dramatiske arbejder, hvoriblandt Boccaccio a Napoli (1865), der vandt st\xc3\xa6rkt bifald, til dels p\xc3\xa5 grund af Ernesto Rossis spil i titelrollen. I 1875 skrev han L'egoista per progetto, som han udgav for at v\xc3\xa6re en hidtil ukendt komedie af Goldoni, og det lykkedes ham virkelig en tid at f\xc3\xb8re folk bag lyset."